Invitasjon – dommere til Julecupen 2018

Like sikkert som det feires jul her i Bergen – med eller uten snø - skal det tradisjonen tro også spilles Julecupen i Haukelandshallen – og der garanterer vi for værforholdene!

Julecupen trenger mange dommere som kan dømme i miniturneringen helgen 15.-16.desember (7-11 år), samt dommere som kan dømme fra 12-16 år i romjulsturneringen 27.-30.des. Noen dommere gjennomfører kanskje også sin Dommer 1-praksis her.

Cupen er en glimrende mulighet til å skaffe seg et større register og mer erfaring som dommer hvor mange kamper dømmes med nye muligheter for å utvikle seg raskt etterpå. Her møtes mange av regionens dommere til gode samtaler og opplevelser i lag, og en kan lære svært mye av hverandre på denne måten. Her kjempes det også om finaler i de forskjellige klassene, kanskje får nettopp du prøve deg på en?

Turneringen har diettordninger i form av bonger til mat. I tillegg stiller arrangørklubben, Bergen HK, med et fantastisk arrangørkorps med mange smil om munnen for å skape en god ramme og opplevelse for deg som dommer og for alle andre aktører som er tilstede!

Honorar pr kamp er ca halvparten av regionsserien.

Ved påmelding til Julecupen trengs følgende informasjon:

Navn:

Din makker:

Klubb:

Telefonnummer:

Mail:

Høyeste årsklasse du har dømt (kontrollsjekkes):

Sperrer (dag/tider du ikke kan dømme):

Evt (lag du trener eller spiller for under Julecupen, lag du ikke skal dømme grunnet habilitet osv):

Påmeldingsfrist er som følger:

Romjulsturneringen – 10.desember

Miniturneringen – 1.desember

Hvis noe er usikkert, ikke nøl med spørsmål! Undertegnede kan nås på følgende måter:

Mail: julecupen.dommer@gmail.com

Tlf: 48600438.

Med sportslig hilsen

Charles Whiteley

Dommeransvarlig

Julecupen 2018